2022 9 20
LT
Europos Sąjungos oficialusis leidinys
C 361/13 2022 m. kovo 24 d., ketvirtadienis
61. ragina Komisiją ir valstybes nares užtikrinti, kad kuo greičiau pradėtų veikti naujasis Europos jūrų reikalų, žvejybos ir akvakultūros fondas, ir prašo Komisijos nedelsiant pateikti pasiūlymą, kad neatidėliotiną pagalbą iš šio fondo taip pat būtų galima teikti kilus tokiai krizei kaip karas Ukrainoje; primygtinai ragina sutelkti visas likusias Europos jūrų reikalų ir žuvininkystės fondo lėšas ir primygtinai ragina Komisiją ir valstybes nares paspartinti prisitaikymo prie „Brexit’o“ rezervo įgyvendinimą, siekiant užtikrinti, kad parama greičiau pasiektų nuo „Brexit’o“ nukentėjusius regionus;
62. ragina Komisiją pasiūlyti neatidėliotinas priemones žvejybai, akvakultūrai ir visai vertės grandinei (perdirbimui, mažmeninei prekybai ir t. t.)
ES paremti; atsižvelgdamas į tai prašo užtikrinti, kad neatidėliotinos priemonės apimtų kompensacijas ekonominės veiklos vykdytojams už prarastas pajamas ir papildomas išlaidas, paramą už laikiną žvejybos veiklos nutraukimą ir paramą gamintojų organizacijoms bei visai jūros gėrybių vertės gandinei už laikiną žvejybos ir akvakultūros produktų laikymą naudojantis Europos jūrų reikalų, žvejybos ir akvakultūros fondo lėšomis, kasmetinių kvotų lankstumo padidinimą nuo 10 proc. iki 25 proc., valstybės pagalbos ribos padidinimą iki 500 000 EUR kiekvienam laivui pagal de minimis principą bei žvejybos ir akvakultūros įtraukimą į laikinąją krizinių valstybės pagalbos priemonių sistemą; ragina Komisiją ir valstybes nares taikyti visas turimas bendros žuvininkystės politikos priemones rinkoms stabilizuoti;
63. pažymi, jog reikėtų apsvarstyti galimybę visoje maisto produktų tiekimo grandinėje imtis priemonių, kuriomis būtų užtikrinta, kad visi suinteresuotieji subjektai atliktų tam tikrą vaidmenį stiprinant žemės ūkio ir žvejybos bei akvakultūros maisto produktų sektorių atsparumą, ir pažymi, kad šiomis priemonėmis turi būti padedama siekti ES tikslų iki 2050 m. pereiti prie poveikio klimatui neutralumo; mano, kad sparčiai įgyvendinant Direktyvą dėl nesąžiningos prekybos praktikos (8) ypatingas dėmesys turėtų būti skiriamas ūkininkavimo, žuvininkystės ir akvakultūros gyvybingumui ir svarbiam mažmenininkų vaidmeniui užtikrinant teisingas pajamas gamintojams, ypač atsižvelgiant į problemas, kilusias dėl padidėjusių išteklių kainų, tačiau ne mažiau svarbi jų atsakomybė užtikrinti, kad maistas ir toliau būtų finansiškai ir fiziškai prieinamas vartotojams;
64. ragina Komisiją stengtis užtikrinti, kad valstybės pagalba žemės ūkiui, žuvininkystei ir akvakultūrai, įskaitant de minimis pagalbą, suteiktų valstybėms narėms galimybę skirti greitą ir lanksčią paramą veiklos vykdytojams, kuria būtų kompensuotos dėl Ukrainoje vykstančio karo padidėjusios išlaidos; šiuo klausimu pabrėžia, kad valstybės narės savo nacionalinėje sistemoje taip pat turėtų apsvarstyti galimybę teikti tokią paramą kaip socialinio draudimo įmokų sumažinimas, tam tikrų mokesčių mokėjimo sustabdymas arba sumažinimas ir galimybės gauti su COVID-19 susijusias paskolas taikymo pratęsimas; ragina Komisiją užtikrinti, kad teikiant valstybės pagalbą nebūtų iškraipyta konkurencija ir kad valstybėms narėms būtų garantuojamos vienodos sąlygos;
65. ragina imtis aktyvesnių veiksmų tarptautiniu lygmeniu siekiant užtikrinti, kad priimant politinius sprendimus daugiausia dėmesio būtų skiriama apsirūpinimo maistu saugumui, kad būtų išvengta trūkumo ir užtikrintas mitybos saugumas pažeidžiamiausiose šalyse, teikiant pirmenybę žemės ūkio produktų naudojimui maistui ir užkertant kelią tarptautinės prekybos maistu kliūtims;
66. ragina Komisiją ir valstybes nares skubiai sušaukti FAO Aprūpinimo maistu pasaulyje komiteto posėdį, kuris šiuo klausimu turėtų būti prioritetinis koordinavimo forumas, nes jame užtikrinamas įtraukus visų valstybių atstovavimas; ragina Komisiją ir valstybes nares dalyvauti šiame forume siekiant užtikrinti tarptautinį koordinavimą, visų pirma atsargų, biokuro ir finansinės paramos importuojančioms šalims srityje;
67. mano, kad taip pat gali prireikti didelių rinkos ir eksporto modelių pokyčių ir rimto nenumatytų atvejų planavimo, pavyzdžiui, susijusių su ES pašarų gamybos savarankiškumu, alternatyviomis eksporto realizavimo rinkomis, didesniais reagavimo pajėgumais, strateginėmis pagrindinių maisto produktų, pašarų ir kitų maisto produktų atsargomis, savarankiškumu trąšų ir pakaitos produktų gamybos srityje ir aiškia informacija apie pasaulinius žemės ūkio, žuvininkystės ir akvakultūros produktų vežimo modelius;
68. ragina spartinti ir stiprinti veiksmus, kuriais siekiama mažinti maisto švaistymą, kad būtų galima užtikrinti kuo didesnį maisto pakankamumą ir naudoti kuo daugiau ES turimų išteklių, taip siekiant stiprinti savarankišką apsirūpinimą maistu; pabrėžia, kad reikia vengti maisto praradimo sandėliavimo metu ir visuose tiekimo grandinės etapuose, sudaryti palankesnes sąlygas maisto dovanojimui nuosekliai įgyvendinant atsakomybę reglamentuojančius teisės aktus, skatinti maisto atliekų panaudojimą ir plėtoti alternatyvias galimybes mažmenininkams, įskaitant mažesnių kainų akcijų
(8)
OL L 111, 2019 4 25, p. 59.